JY LEES NOU Botterskorsie-beespot
Potjiekosresepte word nooit presies gevolg nie. 'n Mens vat maar wat in jou spens is, in jou tuin groei en op jou werf rondloop. Die kos smaak nooit dieselfde nie.
4 preie, gewas en in 3 cm-stukke gesny
15 ml vars gemmer, fyn gekap
1 kg botterskorsie, in groterige stukke gesny
1,5 kg beeskortrib, in porsies opgekap
1 rooi brandrissie, pitjies verwyder en opgekap
60 ml koekmengsel
15 ml lemoenskil, gerasper
Berei eers jou groente. Braai die preie, knoffel en gemmer in die kookolie tot dit begin verkleur. Skep uit en hou eenkant. Braai die botterskorsie tot dit bruin is aan die buitekant, skep uit en hou eenkant. Nou die vleis. Voeg nog kookolie in die potjie indien nodig en braai die beesvleis daarin tot dit bruin is.
Voeg die brandewyn by, laat dit warm word en steek dit aan die brand. Geur met die sout en peper, wonderpeperkorrels en rooi brandrissie. Voeg die kookwater by, sit die deksel op en laat prut. Voeg nog water by indien nodig, maar moenie jou vleis laat swem nie, dan is die tekstuur verkeerd.
Ná 'n uur kan jy die deksel afhaal. Pak 'n laag van die preie, knoffel en gemmer, en strooi die koekmengsel en lemoenskil oor. Pak 'n laag botterskorsie. Sit die deksel op en laat nog 'n uur prut tot die vleis en botterskorsie sag is en die geure goed gemeng het.